b"\n_START_ARTICLE_\nPetita esfinx d'Hatxepsut\n_START_SECTION_\nHist\xc3\xb2ria\n_START_PARAGRAPH_\nL'esfinx es creu que va poder estar situada en la part inferior del complex del temple de Hatshepsut a Deir el-Bahari, (en \xc3\xa0rab: \xd8\xaf\xd9\x8a\xd8\xb1 \xd8\xa7\xd9\x84\xd8\xa8\xd8\xad\xd8\xb1\xd9\x8a), que literalment significa \xc2\xabEl convent del Nord\xc2\xbb, un complex de temples funeraris i tombes que es troba a la ribera occidental del riu Nil, al IV nom\xc3\xb3s de l'Alt Egipte, enfront de l'antiga ciutat de Tebes, l'actual Luxor, a Egipte. _NEWLINE_L'escultura representa Hatshepsut, reina-fara\xc3\xb3 de la dinastia XVIII d'Egipte. Cinquena governant de la mencionada dinastia, que va regnar de ca. 1479 aC. a 1458 aC., cronologia segons von Beckerath, Kitchen, Aldred i M\xc3\xa1lek. Va governar amb el nom de Maatkara Hatshepsut."